
CONVOCATÒRIA DE SUBVENCIONS PER LA CAVALCADA DE REIS 2026


1. Marc Legal
El marc legal pel qual es regeixen les subvencions es concreta en la Llei 38/2003, de 17 de novembre, General de Subvencions i el seu Reglament de desenvolupament, aprovat pel Reial Decret 887/2006, de 21 de juliol, així com els articles 118 a 129 del Reglament d’Obres Activitats i Serveis dels Ens Locals de Catalunya aprovat pel Decret 179/1995, de 13 de juny, i d’altra normativa sectorial aplicable.
L’Ordenança General de Subvencions de l’Ajuntament, aprovada inicialment per acord del Ple de data 23 de febrer i elevada a definitiva per no presentar-se al·legacions i publicada al Butlletí Oficial de la Província de Barcelona corresponent al dia 9 de maig de 2017.
Les bases reguladores específiques BRE 2021-2025 i els seus annexes van ser aprovades per la Junta de Govern Local en sessió de data 28 de desembre de 2021 i publicades al Butlletí Oficial de la Província de Barcelona (BOPB) en data 4 de gener de 2022. Vist l’Annex 8 de les esmentades Bases reguladores específiques, referent a les subvencions destinades a la Cavalcada de Reis de Santa Perpètua de Mogoda.

2. Objecte, quantia total màxima de les subvencions a atorgar i consignació pressupostària
L’objectiu d’aquesta convocatòria és la concessió de subvencions, en règim de concurrència competitiva, dins els límits establerts en els pressupostos municipals, a aquelles entitats que participin a la Cavalcada de Reis 2026 de Santa Perpètua de Mogoda el dijous, 5 de gener de 2026, que complementin la competència municipal i que responguin a la cobertura dels interessos generals del municipi, dins l’àmbit de Cultura. 
La cavalcada de reis és una activitat d’interès públic per a tota la població de Santa Perpètua de Mogoda. De fet, ha esdevingut una tradició molt arrelada i un element de dinamització i enriquiment de la vida comunitària i de desenvolupament del municipi.
La finalitat de la subvenció es condiciona a complementar i dinamitzar la Cavalcada del Reis per part de les entitats beneficiàries participant amb la construcció d’una carrossa i la seva comparsa corresponent. 

La quantitat total subvencionada serà de 9.700,00€, dels quals el 50% anirà a càrrec de l’aplicació pressupostària 3200-3341/48900, de l’any 2025 i l’altre 50% anirà a càrrec del pressupost de l’exercici 2026. 

3. Procediment de concessió
El procediment de concessió de les subvencions objecte d’aquesta convocatòria serà el de concurrència competitiva.
La resolució de les subvencions es publicaran a la seu electrònica de la web municipal.
                                                                                                                                                                                                                                                                  
4. Requisits dels beneficiaris/àries i forma d’acreditar-los
Podran ser beneficiaris/àries d’aquestes subvencions les entitats i associacions que realitzin l’activitat que fonamenta el seu atorgament, sempre que no estiguin afectades per cap de les prohibicions contingudes a l’art. 13 de la LGS, i reuneixin les següents condicions:
· Que no tinguin afany de lucre.
· Que estiguin legalment constituïdes i inscrites en el Registre Municipal d’Associacions d’aquest Ajuntament, amb les dades actualitzades.
·   Que respectin l’actual marc democràtic, quedant automàticament excloses d’aquesta normativa les associacions, entitats i/o grups que, directament o indirecta, promoguin, impulsin o fomentin valors o actituds discriminatòries, sexistes, xenòfobes i violentes en les seves actuacions.
·   Que hagin justificat degudament les subvencions anteriorment concedides, dins el termini marcat en la convocatòria anual corresponent.
·   Que compleixin amb tots els requisits establerts per la LGS, pel RD 887/2006, pel Decret 179/1995, de 13 de juny, pel qual s'aprova el Reglament d'obres, activitats i serveis dels ens locals.




5. Termini, forma i lloc de presentació de les sol·licituds
El termini de presentació de sol·licituds de subvenció per a la cavalcada de reis 2026 serà  del 30 de maig al 8 de juny de 2025, ambdós inclosos. 

Les sol·licituds conjuntament amb la documentació exigida, s’hauran de presentar a través de la seu electrònica de l’Ajuntament de Sta. Perpètua http://www.staperpetua.cat/menu-principal/ajuntament-seu/seu-electronica, tal i com queda recollit a l’article 16 de la Llei  39/2015, d’1 d’octubre, de Procediment administratiu comú de les Administracions Públiques.

Les sol·licituds hauran de presentar-se mitjançant model normalitzat que serà signat pel  representant legal de l’entitat.
 
6. Documentació a aportar
Les sol·licituds de les subvencions s’han de presentar complertes, en el model normalitzat i acompanyades de la documentació següent:
- Sol·licitud de subvenció per a la Cavalcada de Reis 2025 degudament emplenada
- Fitxa tercers (a presentar en cas d’alta o modificació de les dades anteriors).
- Certificat de titularitat de compte bancari actualitzat, es pot obtenir mitjançant la banca digital.
- Darrer rebut de l'assegurança de responsabilitat civil de l’entitat
- Declaració responsable: acceptació de la normativa de la cavalcada de reis 2026

La presentació de sol·licitud de subvenció, implica l’autorització de la persona, entitat interessada o grup de persones perquè l’Ajuntament obtingui de forma directa i per mitjans telemàtics certificacions de l’Agència Tributària, Tresoreria General de la Seguretat Social, Direcció General del Cadastre, Institut Nacional de la Seguretat Social, Servei d’Ocupació de Catalunya, així com d’altres Administracions, relatius al compliment de les obligacions tributàries i amb la Seguretat Social, i compliment de requisits exigits.

7. Criteris d’atorgament de les subvencions
Un cop finalitzat el termini de presentació de sol·licituds, el servei de Cultura revisarà totes les sol·licituds lliurades per verificar que compleixin els requisits i la documentació acreditativa com a beneficiaris. 
L’import atorgat anirà en funció del número d’ entitats sol·licitants. 

8. Requisits dels beneficiaris 
L’acceptació de la subvenció suposa, per part de cadascun dels beneficiaris, la participació amb una carrossa i comparsa d’animació 

La finalitat de la subvenció és la decoració de la carrossa i l’elaboració de les disfresses de la comparsa. 

Únicament l’entitat que porti  la carrossa de l’Estrella rebrà el 50% de l’import assignat, degut a que la carrossa ja està creada i per tant només haurà d’elaborar les disfresses de la comparsa. 

L’entitat que estigui interessada en portar la carrossa de l’Estrella ho haurà de fer constar a la sol·licitud. En cas que hi hagués més d’una entitat interessada es farà un sorteig públic a la Regidoria de Cultura, el dia 13 de juny de 2025 a les 12h.

Les  entitats que vulguin beneficiar-se d’aquestes subvencions hauran d’acomplir les condicions següents: 

1. Les entitats hauran de participar amb un mínim de 30 participants, on amb caràcter obligatori
la meitat dels seus components hauran de ser infants.
2. La Regidoria de Cultura, d’acord a un fil conductor, adjudicarà a cadascuna de les entitats participants la temàtica de la seva carrossa i/o comparsa, així com també, la seva distribució al llarg de la Cavalcada.  
3. Es proporcionarà a cadascuna de les entitats la  música ambiental (nadalenca), que s’haurà de reproduir obligatòriament durant el recorregut de la cavalcada, en cas que l’entitat porti equip de so.
4. Els motius escrits de les carrosses i les comparses han de ser en català.
5. Per assegurar el correcte desenvolupament de l’activitat, l’Ajuntament facilitarà, sense cap cost, fins a final d’existències i durant els dies de muntatge, els materials que es detallen a continuació:
· Música nadalenca ambient per la Cavalcada 
· Generador (fins a un màxim de 8 generadors)
· Moqueta 
· Il·luminació bàsica

Requisits: Carrossa i comparsa
· En cas que l’entitat vulgui participar amb un vehicle propi, caldrà especificar-ho a la sol·licitud de subvenció i entregar la següent documentació, a la Regidoria de Cultura, tres setmanes abans de la Cavalcada: permís de conduir (classificació CE), carnet d’identitat del conductor, permís de circulació del vehicle i assegurança del vehicle. 
· L’Ajuntament, sempre i quan sigui possible, posa a disposició de l’entitat que no disposi de vehicle propi, un vehicle o plataforma–remolc  municipal, fins a final d’existències. 
· En cas que el nombre de sol·licituds sigui superior al nombre de vehicles que pot proporcionar l’Ajuntament, es realitzarà un sorteig públic per a repartir els vehicles i les plataformes  entre el nombre de sol·licituds.
· En cas que el nombre de sol·licituds sigui inferior al nombre de vehicles que proporciona l’Ajuntament, els vehicles sobrants no es redistribuiran entre les entitats sol·licitants. 
· Les carrosses no podran tenir una llargada superior a 11 metres (inclosa la longitud del camió o tractor) ni una alçada superior a 4 metres. 
· Les entitats participants estaran subjectes a les resolucions generals publicades pels departaments de Salut i d’Interior, que estableixen les mesures organitzatives i de seguretat. 

9. Rectificació de defectes o omissions en la documentació
En cas que la documentació presentada sigui incorrecta o incompleta, es requerirà al/a la beneficiari/ària, per tal que en el termini de deu dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà per desistit de la seva sol·licitud.

10. Òrgans competents per a l’ordenació, instrucció i concessió de la subvenció.
Un cop admesa la sol·licitud, es valorarà el projecte d’acord amb els criteris establerts a les bases i la convocatòria, per tal que les comissions oportunes emetin l’informe preceptiu per a la proposta de resolució. La valoració dels projectes la durà a terme el servei corresponent, seguint els criteris establerts a la convocatòria. 
Es crearà una comissió tècnica de valoració formada per: 
Presidència: La Regidora de Cultura o persona en qui delegui.
Vocals: Director/a  de l’Àrea de serveis personals, o persona en qui delegui.
 Cap del Servei d’Acció Sòcio-Cultural, o persona en qui delegui.
 Tècnic/a de Cultura, o persona en qui delegui.
Secretària: Cap de la Unitat d’Administració i gestió de l’àrea o persona en qui estiguin delegades les seves funcions.

La Comissió tècnica de valoració  del servei de Cultura emetrà l’informe-proposta corresponent de resolució de concessió de les subvencions.

Aquesta proposta s’haurà de notificar als interessats que hagin estat proposats com a beneficiaris de la subvenció.

11. Termini de resolució, notificació i règim de recursos
Totes les sol·licituds s’examinaran conjuntament, en un sol procediment, dins del termini establert, i es resoldrà en un únic acte administratiu.
El termini màxim per resoldre la sol·licitud és de tres mesos a comptar de la data de finalització del termini de presentació de sol·licituds. 

L’Òrgan responsable de la resolució del procediment per a l’atorgament de les subvencions serà la Junta de Govern Local, en virtut de les delegacions efectuades per Decret d’alcaldia  mitjançant el Decret núm. 2023/1892 de data 26/06/2023.

En cas que l'import atorgat sigui inferior a l'import sol·licitat a la instància de sol·licitud, i sempre que això afecti a l'execució del projecte, cal presentar la reformulació del projecte d'acord amb la disminució d'aquest import, d’acord amb els criteris establerts a l’article 27 de la Llei 38/2003, de 17 de novembre, general de subvencions. De no presentar-se aquesta reformulació, es tindrà en compte l'import informat a la instància de sol·licitud a l'hora de valorar la justificació del projecte. 

Un cop acordada la concessió de les subvencions, aquestes seran notificades a les persones interessades en un termini màxim de 10 dies, des de la data d’aprovació de la resolució, d’acord amb allò previst a l’article 21 de la LPACAP. La manca de resolució dins el termini indicat tindrà efectes desestimatoris. L’òrgan competent per a la concessió podrà, discrecionalment, deixar desert el concurs o no esgotar el crèdit total previst.

La resolució del procediment posa fi a la via administrativa, i contra la mateixa es pot interposar recurs contenciós administratiu en el termini de dos mesos a comptar des del dia següent a la seva notificació.

Alternativament i de forma potestativa, es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació.

12. Acceptació de la subvenció
S’entendrà tàcitament acceptada la subvenció si transcorregut el termini d’un mes a partir de la recepció de la notificació o publicació de la concessió sense que el beneficiari manifesti expressament objeccions a aquesta.

Obligacions dels beneficiaris
Són obligacions dels/les beneficiaris/àries d’aquestes subvencions, a més de les especificades a l’article 14 LGS, les que tot seguit s’indiquen. El seu incompliment originarà les responsabilitats que en cada cas corresponguin i la incoació de l’expedient de reintegrament de la subvenció.

1. Complir l’objectiu, executar el projecte, realitzar l’activitat o adoptar el comportament que fonamenta la concessió de la subvenció.
2. Els/les perceptors/res de subvencions concedides per l’Ajuntament, s’obliguen a executar l’activitat subvencionada de conformitat amb els principis de bona administració, bona fe i presumpció de legalitat, així com a la seva justificació d’acord amb el que s’estableix a les bases reguladores específiques i la present convocatòria. També s’haurà de comunicar a l’Ajuntament qualsevol alteració significativa que es produeixi després de l’atorgament.
3. Els/les beneficiaris/àries hauran d’estar al corrent de les seves obligacions tributàries amb l’Agència Tributària, amb la Seguretat Social i amb l’ Hisenda Municipal.
4. El/la beneficiari/ària d’una subvenció està obligat a sotmetre’s a les actuacions de comprovació i de control financer que realitzi la Intervenció de l’Ajuntament, i a aportar tota la informació que els sigui requerida en l’exercici de les actuacions anteriors i en relació a la subvenció concedida.
5. Comunicar l’obtenció d’altres subvencions, ajuts, ingressos o recursos que financin les activitats subvencionades. Aquesta comunicació haurà d’efectuar-se tan aviat com es coneguin i, en tot cas, amb anterioritat a la justificació de l’aplicació dels fons percebuts.
6. Els documents de qualsevol mena justificatius de l’aplicació dels fons rebuts, inclosos els documents electrònics, s’hauran de conservar per un període no inferior als 6 anys, comptadors des de la finalització del termini de presentació de les justificacions.
7. Disposar obligatòriament d’una assegurança de responsabilitat civil, d’acord amb el que disposa la Llei 11/2009, de 6 de juliol, de regulació administrativa dels espectacles públics i les activitats recreatives, i es lliurarà còpia de la mateixa a l’Ajuntament.
8. Els beneficiaris o els seus representants legals  han d’aportar declaració responsable en el moment de la formalització de la subvenció  conforme te en el seu poder els Certificats negatius del Registre de delinqüents sexuals en relació a tots/es les persones que integren l’entitat sol·licitant i/o col·laboren amb la mateixa i  que portaran a terme l’activitat subvencionada. Els beneficiaris custodiaran aquests Certificats i  l’administració es reserva del dret de sol·licitar-lo en qualsevol moment per a la seva comprovació. 
9. Incloure el logotip de l’Ajuntament de Santa Perpètua de Mogoda, com a administració col·laboradora en qualsevol acte, acció de publicitat o de difusió de les activitats i altres que siguin objecte de la subvenció. 
10. Destinar el material inventariable subvencionat un mínim de dos anys a l’activitat del beneficiari. No es considerarà incompliment d’aquesta obligació de destí quan aquest material inventariable sigui substituït per altres que serveixin en condicions anàlogues per al fi que es concedeix la subvenció i que aquest ús es mantingui fins a completar el període establert, sempre que aquesta substitució s’hagi autoritzat per l’Ajuntament de Santa Perpètua de Mogoda.
11. Cas que, el bé subvencionat sigui objecte de transmissió dins del període establert al punt anterior, el beneficiari haurà de reintegrar l’import del bé subvencionat, excepte que la transmissió prèviament hagi estat autoritzada per l’Ajuntament de Santa Perpètua de Mogoda.
12. Complir qualsevol altre obligació que es derivin d’aquesta convocatòria particular, de les bases generals o d’altres disposicions generals vigents.
13. Complir amb qualsevol obligació determinada en les resolucions generals publicades pels departaments de Salut i d’Interior, que estableixen les mesures organitzatives i de seguretat

13. Despeses subvencionables
Amb caràcter general es consideraran despeses subvencionables aquelles que, de manera indubtable, responguin a la naturalesa de l’activitat subvencionada i es realitzin en el termini d’execució del projecte, activitat o servei. En cap cas el cost de l’adquisició de les despeses subvencionables podrà ser superior al valor de mercat. 

Les entitats, a través de la subvenció, hauran d’assumir el cost total de:

· Fustes
· Robes (per camió, decoracions i vestuari, etc.)
· Lloguer de l’equip de música, màquines de fum, bombolles, etc. 
· Materials diversos de decoració 
· Material inventariable: grapadores, tisores, serres, maquinaria petita
· Excepcionalment en cas que hi hagués una carrossa amb temàtica “llaminadures” podrà 
    emprar llaminadures per a la seva decoració.
·  Lloguer de vehicle. 
· Assegurança
Tenen la consideració de material inventariable els béns no fungibles necessaris per a l’execució de les activitats subvencionades. 
Queden exclosos de l’àmbit de les subvencions regulades en la present convocatòria susceptibles de ser considerat material inventariable, aquelles despeses generades per l’adquisició d’equipament informàtic com a ordinadors, impressores, software, dispositius mòbils, telèfons, màquines de fotografia i vídeo, USB i d’altres dispositius digitals.
No es consideraran despeses subvencionables les realitzades sobre béns particulars, com ara despeses en combustible.

Es poden justificar fins a un 20% en despeses inventariables per projecte

L’incompliment de l’obligació de destí referida anteriorment que es produirà amb l’alienació o el gravamen del bé, serà causa de reintegrament en els termes establerts al Capítol II del Títol II de la Llei 38/2003, General de Subvencions. 

No es considerarà incomplida l’obligació referida anteriorment, quan: 
a) Si els béns no inscriptibles en registre públic, són substituïts per altres que serveixin en condicions anàlogues al fi pel que es va concedir la subvenció i aquest ús es mantingui fins a completar el termini establert, sempre que la substitució hagi estat autoritzada per l’Ajuntament. 
b) En el cas de béns inscriptibles en registre públic, el canvi de destí, alienació o gravamen ha de ser autoritzat per l’Ajuntament. 

Es consideraran despeses subvencionables les despeses en subministraments generals (aigua, electricitat, gas, serveis telefònics i d’internet) sempre que aquests subministraments estiguin a nom de l’entitat corresponent. Caldrà acreditar aquestes despeses juntament amb el contracte de lloguer o escriptura de la propietat de l’immoble corresponent a nom de l’entitat. 

Es poden justificar fins a un 7% en despeses indirectes per projecte

Les despeses financeres, les despeses d’assessoria jurídica o financera, les despeses notarials i registrals, i les despeses pericials per a l’execució del projecte subvencionat i les d’administració específiques són subvencionables si estan directament relacionades amb l’activitat subvencionada i si són indispensables per a l’adequada preparació o execució d’aquesta. 

En cap cas, s’acceptaran despeses en begudes alcohòliques. Si les mateixes formen part d’algun document justificatiu de despesa, seran expressament descomptades de la justificació. 

Els justificants deuran consistir en factures originals degudament estampillades, acreditatives de la despesa realitzada i aprovades per òrgan competent de l’entitat beneficiària, les quals han de comptar amb tots els requisits formals que exigeix per a la seva expedició l’article 6 del Reglament pel qual es regulen les obligacions de facturació, aprovat pel Reial Decret 1619/2012, de 30 de novembre (BOE 289, d’1 de desembre), com són:

· Número de factura i en el seu cas, sèrie
· Lloc i data d’expedició
· Nom i cognoms, raó o denominació social completa, domicili i número d’identificació fiscal, tant de l’obligat a expedir la factura com del destinatari de les operacions
· Descripció de les adquisicions realitzades
· Número i classe de les unitats adquirides i preus unitaris
· Import de la factura que constituirà la base imposable de l’IVA nacional amb indicació del tipus impositiu aplicable, quota tributària IVA i import total.
· Data en la que s’hagi efectuat l’adquisició, sempre que sigui diferent de la data 
d’expedició de la factura.

Aquests justificants han d’anar acompanyats del document acreditatiu del seu pagament (transferència bancària, pagament amb tarja crèdit/dèbit,...). En cas contrari, no tindran la consideració de despesa subvencionable.

En cas que la tarja de crèdit, sigui d’un particular i no pròpia de l’entitat. Caldrà que l’entitat faci una transferència bancària al particular i presentar-la el justificant de transferència per a la seva justificació. 

Com a norma general no s’acceptarà el sistema de pagament en efectiu, sense que hi hagi un comprovant de pagament. I aquest no podrà superar els 1.000 euros al mateix proveïdor encara que sigui en diferents pagaments.
No seran subvencionables: 
· Els impostos indirectes quan siguin susceptibles de recuperació o compensació (ex. IVA), ni els impostos personals sobre la renda. 
· Els interessos deutors i despeses dels comptes bancaris, exceptuant les comissions de manteniment de comptes corrents per entitats o associacions. 
· Interessos, recàrrecs, sancions administratives i penals i les despeses derivades de procediments Judicials. 
L’incompliment de qualsevol requisit establert en aquestes normes, com també la falta de justificació de les despeses o la falta de presentació de la documentació acreditativa dins el termini establert, comporta la revocació de la subvenció concedida i el reintegrament del pagament avançat, si s’escau.

Aquesta justificació es presentarà pel/per la beneficiari/ària mitjançant l’aportació de la documentació requerida segons l’apartat 19 de les Bases reguladores específiques i aquesta convocatòria.

Les factures que es presentin per a la justificació de les subvencions hauran de tenir la data compresa entre l’1 de setembre de 2024 al 5 de gener de 2025 i hauran de ser per conceptes atribuïbles a despeses per l’activitat realitzada (s’exclouen tots aquells materials que no siguin destinats a crear i decorar la carrossa i la comparsa i els  materials facilitats per l’Ajuntament). 
14. Pagament
Els pagaments de les subvencions atorgades es realitzaran una vegada justificat el seu import. Es procedirà a l' ingrés d'un pagament avançat en cas que l'entitat interessada ho sol·liciti expressament mitjançant document. El pagament avançat, serà, en tots els casos, del 50% de l’import atorgat. La possibilitat d'aquest avançament queda prevista al Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions(RD). 

Aquest RD regula, en el seu capítol V, article 88, la realització de pagaments avançats en els supòsits de subvencions destinades a finançar projectes o programes d'acció social o cooperació internacional, que es concedeixen a entitats sense finalitats lucratives, o a federacions, confederacions o agrupacions de les mateixes, així com subvencions a altres entitats beneficiàries sempre i quan no disposin de recursos suficients per a finançar transitòriament l'execució de l'activitat subvencionada. 

En cas de fer-se algun pagament avançat, la resta del pagament es realitzarà prèvia justificació econòmica de l'execució de les activitats per a les quals s'ha concedit el total de la subvenció. El 50% de l’import restant es pagarà en la seva totalitat o en el percentatge proporcional segons la quantia justificada per l’entitat.  En cas que l’import justificat sigui inferior al pagament avançat, l’entitat haurà de retornar la part que correspon a l’import no justificat. 

15. Termini i forma de justificació
La data màxima de justificació serà el 1 de febrer de 2026 (inclòs). Si la documentació presentada és incorrecta o incomplerta, el servei responsable requerirà al beneficiari corregir-la o completar-la en el termini màxim de deu dies. 

16. Deficiències en la justificació
1.- En el cas que els documents presentats com a justificació fossin incorrectes o incomplerts, es requerirà a l’interessat/da la necessitat d’esmenar les anomalies detectades en un termini màxim improrrogable de deu dies hàbils, a comptar de l’endemà  que sigui notificat, amb l’advertiment que de no fer-ho es procedirà a la revocació o a la reducció de la subvenció segons correspongui, amb la conseqüent obligació de reintegrament en cas que s’hagués avançat el seu pagament, total o parcialment.
2.- Si un cop finalitzat el termini de presentació de la documentació justificativa aquesta no s’hagués presentat, es procedirà a requerir al/la beneficiari/ària per tal que la presenti en un termini màxim improrrogable de quinze dies hàbils, a comptar de l’endemà que sigui notificat, amb l’advertiment que de no fer-ho es procedirà a revocar la subvenció amb la conseqüent obligació de reintegrament en cas que s’hagués avançat el seu pagament, total o parcialment, així com l’inici del procediment sancionador, si s’escau.

17. Causes de reintegrament
1.- Quan a conseqüència de l’anul·lació, revocació o de la revisió de la subvenció, l’import definitiu d’aquesta sigui inferior a l’import pagat, el/la perceptor/a estarà obligat a reintegrar l’excés. 
2.- Així mateix, també estarà obligat a reintegrar, el/la beneficiari/ària que hagi percebut la subvenció falsejant les condicions exigides o amagant aquelles que haguessin impedit la seva concessió; per incompliment total o parcial de l’objectiu de l’activitat o del projecte; per la no difusió del caràcter de finançament públic; per incompliment de l’obligació de justificar en els terminis establerts; per resistència o obstrucció a les actuacions de comprovació i de control financer i en els altres supòsits previstos en la normativa de la LGS.
3.- Procedirà el reintegrament per part dels/de les beneficiaris/àries de la totalitat o part de les quantitats percebudes, i l’exigència de l’interès de demora des del moment del pagament de la subvenció fins a la data en què s’acordi la procedència del reintegrament.
4.- En cas que la Cavalcada quedés anul·lada pel protocol establert del Procicat, les entitats únicament podran justificar la despesa efectuada fins a la data de l’anul·lació. 

18. Mitjans de comunicació o publicació
L’Ajuntament, donarà a conèixer la present Convocatòria comunicant-la a la Base de Dades Nacional de Subvencions la qual traslladarà al diari oficial corresponent (BOPB) l’extracte de la mateixa, i en farà publicitat a través del Sistema Nacional de Publicitat de Subvencions (SNPS), a la Seu Electrònica de l’Ajuntament. i en d’altres mitjans que assegurin els principis de publicitat i transparència.

[bookmark: _GoBack]L’entrada en vigor de la convocatòria serà a partir del dia següent al de la publicació de l’extracte de la mateixa.

